**În țara asta unde doar se moare**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În țara asta unde doar se moare

...

De ești căzut, nu cere îndurare,

Că te-ai născut într-o țară crudă

Care de tine nici nu vrea s-audă

Rabdă-ți suferința, dacă doare!

...

Îndură-ți deci cumplita suferință

Și nimănui nu spune prin ce treci,

Că se-ncruntă la tine cu ochi reci

Când te văd atins de neputință!

...

În țara asta lipsită de lumină,

Nu există milă sau compasiune,

Căci au murit valorile străbune

Și crede-mă, nu țara e de vină!

...

Ca o corabie rămasă fără cârmă,

Pe oceanul lumii țara a ajuns,

Cu catargul de putregai pătruns,

Lovită crunt de fiece furtună!

...

Nu poți în țara asta cere îndurare,

Mai bine rabdă întreaga ta durere,

Du-ți suferința demn și în tăcere,

Că asta-i țara unde doar se moare!

...

Bătrânii țării se sting pustii și triști,

Priviți de cei de sus cu nepăsare,

Aceasta-i țara unde doar exiști,

Asta-i țara unde doar se moare!

...

Cât timp există pensii speciale,

Pe lângă pensii revoltător de mici

Nu va fi mai bine niciodată-aici,

În țara asta unde doar se moare!

...